
Hunto cu paisnan den Reino: 


ARUBA TA FIRMA E AGENDA DI CLIMA PA 
HENTER REINO 


“Aruba ta compromete na cumpli cu e agenda climatico pa asina haci di 
Aruba un isla mas sostenibel y fuerte” 


Diaranson mainta, Prome Minister Evelyn Wever-Croes a 
atende un reunion hunto cu Minister Rob Jetten y Minister Mark 
Harbers di Hulanda, hunto cu tur e isla/ paisnan den Reino. 
Presente durante e reunion tawata Prome Minister Gilmar Pisas 
di Corsou, Prome Minister Silveria Jacobs di Sint Maarten, y e 
Gezaghebbernan di Boneiro, Saba, y St Eustasius. 


E topico di e reunion tabata e agenda climatico, na unda cu 
durante e reunion cada un a firma nan compromiso pa cu e 8 
puntonan stipula den e agenda. Prome Minister a indica, cu e 
firma aki Aruba ta duna su compromiso pa sigui den e pasonan 
pa yega na cumpli cu e metanan pa haci Aruba un pais mas 
sostenibel y fuerte contra e cambionan climatico. 


Manera ta conoci, cambio climatico ta bin debi na e temperatura 
cu ta aumentando, y esaki por wordo sinti den yobidanan 
mas fuerte, cu ta ocasiona daño na nos careteranan, coral y 
beachnan. 

Prome Minister a indica cu e idea pa yega na un agenda di 
clima pa henter Reino, a nace aña pasa na Aruba durante e 
conferencia di Energia 8 Clima cu Aruba a organisa hunto cu 
Minister Jetten. Aki ta unda Aruba a duna su compromiso, y 
Hulanda a compromete nan mes pa pone fondo disponibel pa 
asina yuda Aruba, Boneiro, Corsou, Sint Maarten, Saba y St 


Eustasius. 


Cu e firmamento di e agenda climatico, e paisnan a yega na 
un acuerdo climatico cu ta consisti di 8 punto. E puntonan ta 
inclui; 

1. pa acelera e transcicion di energia y pa tin miho acceso na 
energia limpi y pagabel; 

2. pa tin un infrastructura resiliente pa cu e cambio climatico; 

. pa mehora e maneho di awa y di desperdicio; 

. pa stimula un economia circular y sostenibel; 

. pa intensiva proteccion di e ecosistema; 

. pa bin cu incentivonan economico y financiero; 

. pa traha mas hunto y comparti e sabiduria y conocemento 
cu nos tin; 

8. pa monitoria y evalua. 

Esaki ta e acuerdonan cu a wordo palabra y firma durante e 
reunion, na unda cu Hulanda lo pone fondo disponibel pa e 
paisnan den Reino por cumpli cu e puntonan aki. 

Prome Minister a expresa di ta sumamente satisfecho cu e 
resultado di e reunion aki, na unda por mira cu despues di e 
conferencia aña pasa, aworaki tur cos ta birando mas concreto 
na unda Hulanda lo pone su fondonan y cu e ta dispuesto pa 
yuda nos logra cimpli си e agenda climatico. MN 

Den un esfuerso ambicioso pa subraya e 
urgencia di resiliencia climatico, Ministerio di 
Naturalesa orguyosamente a organisa e “Earth 
Day Forum 2024”. E evento cu a tuma luga 
Dia di Mama Tera, 22 di april na Hilton Aruba 
Caribbean Resort 8 Casino a trece hunto varios 
gruponan di interes pa intercambia conocemento 
y experiencia tocante cambio climatico. 


E evento a presenta un discurso principal door 
di Dr. Ryan Peterson, presidente di e Conseho 
Nacional di Resilencia Climatico(NCRC), kende 
a elabora ariba e progreso haci den proteccion 
ambiental y stapnan cu falta. Ademas a organisa 
tres panel di discusion tocante e impactonan 
di cambio climatico, adaptacionnan necesario, 
oportunidadnan pa financiamento y inversion pa 
aumenta resilencia climatico. 


Un resultado di e Earth Day Forum tabata e 
firmamento di un acuerdo entre gruponan di 
interes pa continua colaboracion pa medio di 
e Conseho Nacional di Resilencia Climatico 
(NCRC) y Stimson Center. Cu e colaboracion 
estableci por enfoca ariba implementacion 
di un "Climate and Ocean Risk Vulnerability 
Index" (CORVI) y un roadmap pa Aruba combati 
efectonan di cambio climatico. E partner nan 
cu a firma e acuerdo aki ta Gobierno di Aruba 
representa door di Ministers Ursell Arends y 
Minister Geoffrey Wever, Aruba Airport Authority 
N.V., Arubabank N.V., Aruba Hotel and Tourism 
Association, Centrale Bank van Aruba, MetaCorp 
N.V., Setar N.V., WEB Aruba N.V. y Utilities Aruba N.V. 


Reflehando ariba e prome Earth Day Forum aña pasa, cu a 
lansa e trayecto legislativo pa Derecho di Naturalesa, Minister 
Arends a nota, "Айа pasa nos a establece e caminda legislativo 
pa Derechonan di Naturalesa, y e aña aki nos ta enfrenta 


cambio climatico directamente. Esaki ta nos momento pa 
asegura cu cada sector ta mobilisa pa atende cu e desafionan 
ambiental cu nos ta enfrenta." 


Ministerio di Naturalesa ta extende un palabra di gradicimento 
na tur orador, miembro di prensa, y participantenan di e Earth 
Day Forum 2024. | 

Durante Premio Excelencia den Deporte diabierna anochi, a 
reconoce baluarte deportivo Sra. Milburga “Mila” Martinus pa 
contribui gran parti di su bida den e desaroyo di deporte di 
Aruba. 


Milburga Martinus, miho conoci como Mila, a nace dia 23 
februari 1959 na San Nicolas, Aruba. Sra. Mila ta un gran 
baluarte di softball di Aruba y Antiya, medayista di oro. Mila 
a practica e deporte di softball di 1968 te cu 2018, pues 
durante 50 aña. Ademas di softball, Sra. Mila a destaca den 
e deportenan di volleyball, basketball y futbol. Sra. Mila a 
cuminsa hunga softball na aña 1968 cu 9 aña di edad cu S.V. 
Plymouth cu despues a bira S.V. Plymouth/Coca Cola, cu su 
tata dft Edilio “Palo Bieu Pagigi” Martinus como manager y su 
mama dft Sra. Susanna “Mama Tesha” Martinus, como un di e 
miho pitchernan cu Aruba y Antiya a yega di conoce. 


Na aña 1976 tempo cu Sra. Mila tabatin 17 aña di edad, 
a wordo selecta pa hunga den Seleccion di Antiyas den 


Campeonato Centro Americano y del Caribe na El Salvador, 
di cual nan a gana Mexico, logrando medaya di oro. Mila ta 
un di e tres personanan di Aruba cu riba nivel di campeonato 
a logra medaya di oro den e disciplina di softball. Despues di 
esaki, Sra. Mila a cuminsa hunga cu Seleccion di Aruba, unda 
cu a biaha diferente pais y a laga Aruba su nomber den halto. 


Na aña 2011 Sra. Mila a dicidi bin cu un Campeonato 
Internacional di 35+. Sra. Mila a duna e campeonato e nomber 
di Caribbean 35+ Women Softball Tournament, cu awendia 
ta conta cu ocho (8) team di cinco (5) pais entre otro, Aruba, 
Boneiro, Corsou, Sint Maarten y Hulanda. Edad ta varia entre 
35 pa 65 aña y cada aña un pais ta anfitrion di e campeonato. 


Minister Endy Croes ta felicita Sra. Mila Martinus cu su gran 
logronan. Danki pa contribui enormemente den e desaroyo di 
deporte di Aruba y pone Aruba su nomber briya. Aruba ta hopi 
orguyoso di bo. MN 

Minister Endy Croes: 

24 di april, ta un fecha historico pa Pais Aruba, como cu riba 
e fecha ey na aña 1983, 41 aña pasa, nos Libertador Betico 
Croes a wordo tira pa un agente policial na Veld di Winston. 
Minister Endy Croes tabata un mucha e tempo ey y ta recorda 
cu e tabata presente na e sitio. Esaki a sosode un siman 
prome cu eleccion y ainda e mandatario ta corda con pueblo a 
reacciona na e momento devastador ey. 


E eleccion ey tabata despues cu nos lider inmortal Betico 
Croes a logra dia 12 di maart 1983 e Status Aparte pa Aruba. 
A pesar cu el a ricibi un bala y tabata den exterior, pueblo a sa 
di һопг'е си 10.506 voto. E tempo ey solamente 35.898 hende 
por a vota aki na Aruba, cual 20.788 persona a vota MEP. Awe 
nos ta recorda e trayectoria impresionante cu e Partido di MEP 
a pasa aden. Masha danki na tur cu e sostene e lucha aki, na 
tur homber y muhe balente cu a sostene nos Libertador Betico 
Croes. 

Diabierna ultimo, Premio Excelencia den Deporte a reconoce 
cuater (4) atleta olimpico. Presidente di Asociacion Arubano 
di Atletanan Olimpico, Sr. Isnardo Faro a haci entrega di un 
certificado y pin di Olympians for Life (OLY) pa nan esfuerso 
y promove e balornan olimpico. Sr. Jeffrey Nedd, miho conoci 
como Jeff a participa cu e edad di 31 aña den e deporte di 
boxeo den e categoria di 75-81 kilogram (light heavy weight) 
na Weganan Olimpico na Seoul, Sur Korea na aña 1988. 


Sr. Jeff su logronan internacional mas importante ta entre otro, 
na aña 1984, ora cu el a gana e campeon hubenil di Santo 


Domingo Guillermo Mejia; na aña 1988 el a gana e medaya 
di plata na e Torneo Internacional Bataya de Carabobo na 
Venezuela; riba 12 di mei 1989 durante e di 10 aniversario di 
Aruba Boxing Association, el a gana Harold Aroyo (campeon di 
Puerto Rico den e division di super heavyweight y medayista 
di oro di e Campeonato Bataya di Carabobo na Venezuela e 
aña anterior). Sr. Jeff su logronan den e mundo deportivo ta 
un ehempel bibo di e cuater D-nan pa tin exito, cual ta deseo, 
disciplina, dedicacion y determinacion. Minister Endy Croes ta 
felicita Sr. Jeffrey Nedd pa su exitoso logronan deportivo. 

MAST BV 


Mi Voz Та Bo Voz 


Fundacion Mi Voz Ta Bo Voz, Comision Nacional di Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 


Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 


pm-9 pm 


О api 2024 1. 25 april 2024 
ma 6 aprl2024 з 30april2024 


Vos muchanas Vos resp enonbilidad! 

AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


